Dinamo a pregătit planul de rezervă! Cum poate avea spectatori în tribune după sancțiunile dictate de FRF
Planul lui Dinamo prin care poate avea susținere din tribune după sancțiunile dure dictate de FRF
Dinamo a fost sancționată dur după incidentele care au avut loc la meciul cu UTA Arad, scor 1-0, în ultima etapă a sezonului regulat.
Atunci, suporterii s-au luat la bătaie atât în afara stadionului "Arcul de Triumf", cât și pe teren. Drept urmare, "Cânii Roșii" vor juca pentru restul sezonului cu porțile închise.
Andrei Nicolescu, cerere specială pentru FRF
De altfel, clubul din "Ștefan cel Mare" a primit și o amendă de 100.000 de lei. Conducerea lui Dinamo a anunțat că va ataca decizia Comisiei de Disciplină din cadrul FRF, însă rămâne de văzut care va fi deznodământul.
Până atunci, Andrei Nicolescu a anunțat că Dinamo are un plan de rezervă. Administratorul special al lui Dinamo a anunțat că va înainta o cerere către FRF în care va solicita accesul copiilor la partida cu Petrolul.
"Am făcut această adresă, va fi greu până luni din punct de vedere logistic. Ne dorim ca măcar o parte dintre copiii dinamoviști să fie alături de echipă. Sperăm ca Federația să fie de acord, iar Tribuna 1 să fie plină cu ei. Dacă vor fi de acord, ne vom organiza, chiar dacă responsabilitatea e mult mai mare, dar ne dorim susținere pe stadion.
Chestiunile tehnice aș vrea să le pregătim și să le ținem pentru Comisie, dar mi-aș dori ca decizia să respecte ce își dorește și Federația, cât mai mulți spectatori în tribune", a spus Andrei Nicolescu pentru Digi Sport.
Amenzi uriașe pentru Dinamo și UTA Arad, după incidentele din ultima etapă a sezonului regulat
"SC Dinamo 1948 SA vs. AFC UTA Arad – Incidente - În temeiul art. 82.1 și 3.e, art. 83.2.f din RD, cu aplicarea art. 42.1, raportat la art. 27 din RD, se sancționează SC Dinamo 1948 SA cu măsura programării meciurilor fără spectatori pentru patru jocuri și penalitate sportivă de 100.000 lei.
În temeiul art. 82.2 și 3.e și art.83.2.f din RD, cu aplicarea art. 42.1, raportat la art.27 din RD, se sancționează clubul AFC UTA Arad cu măsura programării meciurilor fără spectatori pentru patru jocuri și penalitate sportivă de 100.000 lei", se arată în comunicatul Comisiei de Disciplină.
De altfel, Dinamo a mai primit o amendă de 33.750 de lei pentru incidentele din meciul cu Hermannstadt.
Urmăriți SPORT.RO și pe Google News